Arado Ar 196

Arado Ar 196 bolo najviac vyrábaným nemeckým hydroplánom počas druhej svetovej vojny, pričom sa ho vyrobilo viac než 500 ks a zároveň bolo hlavným lietadlom používaným na plavidlách nemeckej Kriegsmarine.

Vznik a vývoj 
Vývoj lietadla začal v roku 1936 ako prepracovanie dvojplošníka firmy Heinkel (pravdepodobne stroja Heinkel HD 38). Prvé prototypy vzlietli v roku 1938 a v roku 1939 sa dostali k jednotkám Luftwaffe prvé stroje z sériovej výroby. Najrozšírenejšou verziou tohto stroja sa stal model A-3, ktorý bol vyrobený v počte 401 ks.

Operačné nasadenie 
Arado Ar 196 bolo dobre pancierované, pre boj s nepriateľským lietadlom v oblastiach, kde nemohlo zasiahnuť stíhacie letectvo z pevniny. Toto platilo ešte v počiatočných obdobiach II. sv. vojny. Používalo sa na všetkých väčších plavidlách Kriegsmarine, vrátane pomocných krížnikov. Stroje Ar 196 časom vytlačili z palúb nemeckých lodí a krížnikov všetky staršie lietadlá. Štart z týchto lodí sa uskutočňoval pomocou katapultu a po ukončení misie pristáli v blízkosti materskej lode, kde ho pomocou žeriavu námorníci vytiahli späť na palubu. Do služby ich nezaradilo len námorníctvo, ale aj pobrežné letectvo, kde bol veľmi obľúbený pre svoju ťažkú výzbroj a obratnosť. Tu plnil úlohu hliadkovacieho a prieskumného lietadla. Lietadlo tiež operovalo z pozemných základní. V máji 1940 sa na tomuto typu lietadla podarilo zničiť britskú ponorku H.M.S. Shark.
Viac ako 500 kusov lietadla Arado Ar 196 sa počas rokov 1939 – 1944 vyrobilo v Société Nationale de Construction Aèronautique vo Francúzsku a vo firme Fokker Holandsku.

Používatelia 
 Bulharsko
 Bulharské vzdušné sily
 Fínsko
 Fínske vzdušné sily
 Nemecko
 Luftwaffe
 Nórsko
 Kráľovské nórske vzdušné sily
 Rumunsko 
 Rumunské kráľovské letectvo

Špecifikácie (Arado Ar 196 A-3) 
 Posádka: 2
 Rozpätie: 
 Dĺžka: 
 Plocha: 
 Výška: 
 Hmotnosť: 
 Max. rýchlosť: /h vo výške 
 Cestovná rýchlosť:
 Pohonná jednotka: deväťvalcový hviezdicový motor BMW 132K, s výkonom 706 kW (960 hp)
 Výzbroj: 2 letecké kanóny MG FF kalibru , jeden guľomet MG 17 kalibru  v chrbtovej časti trupu, jeden pohyblivý guľomet MG 15 kalibru  v zadnej časti kabíny, 2 bomby s hmotnosťou , zavesené na bombových závesníkoch pod krídlami

Zdroje 
Alexander Ludeke, Bojová technika druhej svetovej vojny, Slovart, Bratislava, 2009, ISBN 978-80-8085-730-1.

Referencie

Iné projekty 

Nemecké stíhacie lietadlá
Lietadlá druhej svetovej vojny
Lietadlá Arado
Hydroplány
Nemecké lietadlá